CELEX: 62019TN0185
Language: hu
Date: 2019-03-28 00:00:00
Title: T-185/19. sz. ügy: 2019. március 28-án benyújtott kereset — Public.Resource.Org és Right to Know kontra Bizottság

20.5.2019   
            
            
               HU
            
            
               Az Európai Unió Hivatalos Lapja
            
            
               C 172/44
            
         
      2019. március 28-án benyújtott kereset — Public.Resource.Org és Right to Know kontra Bizottság
      (T-185/19. sz. ügy)
      (2019/C 172/58)
      Az eljárás nyelve: angol
      
         Felek
      
      
         Felperesek: Public.Resource.Org (Sebastopol, Kalifornia, Egyesült Államok), Right to Know CLG (Dublin, Írország) (képviselők: F. Logue Solicitor, A. Grünwald, J. Hackl és C. Nüßing ügyvédek)
      
         Alperes: Európai Bizottság
      
         Kérelmek
      
      A felperesek azt kérik, hogy a Törvényszék:
      
                  —
               
               
                  semmisítse meg az Európai Bizottság 2019. január 22-i C(2019) 639 final határozatát (beleértve a GROW/D3/ALR/dr (2018) 5993057. referenciaszámú, 2018. november 15-i kezdeti határozatot);
               
            
                  —
               
               
                  másodlagosan utalja vissza az ügyet az Európai Bizottságnak; és
               
            
                  —
               
               
                  az Európai Bizottságot kötelezze az eljárási költségek viselésére.
               
            
         Jogalapok és fontosabb érvek
      
      Keresetük alátámasztása érdekében a felperesek két jogalapra hivatkoznak.
      
                  1.
               
               
                  Az első, arra alapított jogalap, hogy az Európai Bizottság tévesen értelmezte és/vagy tévesen alkalmazta az 1049/2001/EK rendelet (1) 4. cikke (2) bekezdésének első francia bekezdését, mivel ez a rendelkezés nem védi a kért harmonizált szabványokat.
                  
                              —
                           
                           
                              A kért harmonizált szabványokra nem vonatkozhat szerzői jogi védelem, mivel azok az uniós jog részét képezik.
                           
                        
                              —
                           
                           
                              A kért harmonizált szabványok eredetiséggel nem rendelkeznek, ennélfogva nem élvezhetnek szerzői jogi védelmet;
                           
                        
                              —
                           
                           
                              Az alperes nem bizonyította a szabványosítási szervezet kereskedelmi érdekeinek állítólagos veszélyeztetését.
                           
                        
            
                  2.
               
               
                  A második, arra alapított jogalap, hogy az Európai Bizottság megsértette az 1049/2001/EK rendelet 4. cikke (2) bekezdésének utolsó fordulatát, mivel jogellenesen tagadta, hogy a felpereseknek nyomós közérdekük fűződik a kért harmonizált szabványokhoz való hozzáféréshez.
                  
                              —
                           
                           
                              A jogállamiság és az alapvető jogok koncepciója megköveteli az uniós jogszabályokhoz való szabad hozzáférést;
                           
                        
                              —
                           
                           
                              A kért szabványok környezeti információkat, közelebbről a környezeti kibocsátásokra vonatkozó információkat tartalmaznak, amelyeket ennélfogva — az 1367/2006/EK rendeletnek (2) megfelelően — hozzáférhetővé kell tenni;
                           
                        
                              —
                           
                           
                              Az alperes nem indokolta megfelelően a nyomós közérdek fennállásának hiányát.
                           
                        
            
         (1)  Az Európai Parlament és a Tanács 1049/2001/EK rendelete (2001. május 30.) az Európai Parlament, a Tanács és a Bizottság dokumentumaihoz való nyilvános hozzáférésről (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.)).
      
         (2)  A környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról szóló Århusi Egyezmény rendelkezéseinek a közösségi intézményekre és szervekre való alkalmazásáról szóló, 2006. szeptember 6-i 1367/2006/EK európai parlamenti és tanácsi rendelet (HL 2006. L 264., 13. o.)